**Αύγουστος στο Μουσείο Βυζαντινού Πολιτισμού – Πολιτιστικές εκδηλώσεις**

**Ξεναγήσεις**

**Τρίτη 8 Αυγούστου 2017 στις 12:00**

Δωρεάν ξενάγηση στην περιοδική έκθεση «Η Αγία Σοφία των αδελφών Fossati μέσα από την Τρικόγλειο Βιβλιοθήκη του Α.Π.Θ.» από τον επιμελητή της έκθεσης.

Αίθουσα πολλαπλών χρήσεων «Ευτυχία Κουρκουτίδου – Νικολαΐδου».

**Τετάρτη 23 Αυγούστου 2017 στις 12.00**

Δωρεάν ξενάγηση στην περιοδική έκθεση **«Ο άγιος Σάββας Σερβίας»** από τον επιμελητή της έκθεσης.Η έκθεση αποτελεί συνδιοργάνωση του Μουσείου Βυζαντινού Πολιτισμού με το Μουσείο Ιστορίας της Σερβίας.

Πτέρυγα περιοδικών εκθέσεων «Κυριάκος Κρόκος».

**Ιστορίες της Νύχτας**

**Πέμπτη 3 Αυγούστου 2017 στις 20.00**

Θεματική ξενάγηση από αρχαιολόγο του Μουσείου με τίτλο «Η ενδυμασία στο Βυζάντιο». Της ξενάγησης προηγείται ολιγόλεπτη παρουσίαση σχετική με το θέμα στο αμφιθέατρο «Μελίνα Μερκούρη».

Μετά την ξενάγηση, στο αμφιθέατρο «Μελίνα Μερκούρη», θα προβληθεί η βραβευμένη ταινία με τίτλο «η Επιστροφή», παραγωγής του Μουσείου.

Είσοδος ελεύθερη.

**Αυγουστιάτικη Πανσέληνος 2017**

**Δευτέρα 7** **Αυγούστου 2017, στις 21.30**

«Μελωδική πανσέληνος στο Μουσείο». Το κοινό θα απολαύσει αγαπημένα τραγούδια από το ελληνικό και διεθνές ρεπερτόριο με τους μουσικούς Γιώργο Καραβελάκη (φωνή, κιθάρα), Νέλλη Αμαραντίδου (φωνή) και Κώστα Παπαδόπουλο (φωνή, πιάνο). Το Μουσείο θα παραμείνει επισκέψιμο για το κοινό ως τις 22.00 με ελεύθερη είσοδο στη μόνιμη & τις περιοδικές εκθέσεις από τις 18.30 έως τις 22.00.

**Συνέδρια – Ημερίδες**

**Δευτέρα 28 και Τρίτη 29 Αυγούστου 2017**, **9.00 - 18.00|Αμφιθέατρα «Μελίνα Μερκούρη» και «Στέφανος Δραγούμης»**

Συμπόσιο Διδακτορικών Φοιτητών/τριών Αγγλικής Φιλολογίας που οργανώνει το Τμήμα Αγγλικής Φιλολογίας του ΑΠΘ.

Το Μουσείο είναι υποστηρικτής της εκδήλωσης.

**Συνεχίζονται οι περιοδικές εκθέσεις**

**Στην πτέρυγα** **περιοδικών εκθέσεων «Κυριάκος Κρόκος»**

Περιοδική έκθεση με τίτλο **«Ο άγιος Σάββας Σερβίας»** σε συνεργασία με το Μουσείο Ιστορίας της Σερβίας. Στην έκθεση παρουσιάζονται απεικονίσεις του αγίου και επεξηγηματικά κείμενα σχετικά με τη ζωή και το έργο του, ενώ κεντρικό έκθεμα αποτελεί το ακριβές αντίγραφο της ποιμαντορικής ράβδου του αγίου.

**Έως τις 13 Σεπτεμβρίου 2017.**

**Στην αίθουσα πολλαπλών χρήσεων “Ευτυχία Κουρκουτίδου-Νικολαΐδου”**

Περιοδική έκθεση με τίτλο **“Η Αγία Σοφία των αδελφών Fossati μέσα από την Τρικόγλειο Βιβλιοθήκη του Α.Π.Θ.”**, σε συνεργασία με την Κεντρική Βιβλιοθήκη του Α.Π.Θ. και με την υποστήριξη της Αγιορειτικής Εστίας. Η έκθεση, πραγματοποιείται με την αφορμή των ενενήντα χρόνων λειτουργίας (1927-2017) της Βιβλιοθήκης & Κέντρου Πληροφόρησης του Α.Π.Θ. και φιλοξενεί λιθογραφίες των Ιταλοελβετών αρχιτεκτόνων αδελφών Fossati και χάρτες της Κωνσταντινούπολης.

**Έως τις 15 Οκτωβρίου 2017.**